ธนชาตร่วมนครหลวงฯออกเงินฝาก-ลงทุนระยะสั้น
ธนาคารธนชาต และธนาคารนครหลวงไทย รุส่งเงินฝากประจำพิเศษ 5 เดือน ดอกเบี้ย 2%ต่อปี และตั๋วแลกเงินพิเศษ 5 เดือน ดอกเบี้ย 2.1% ต่อปีเจาะกลุ่มต้องการพักเงิน
30 ก.ย. 2553

ธนาคารธนชาต และธนาคารนครหลวงไทย รุส่งเงินฝากประจำพิเศษ 5 เดือน ดอกเบี้ย 2%ต่อปี และตั๋วแลกเงินพิเศษ 5 เดือน ดอกเบี้ย 2.1% ต่อปีเจาะกลุ่มต้องการพักเงิน
นายประพันธ์  อนุพงษ์องอาจ  ผู้ช่วยกรรมการผู้จัดการ  ธนาคารธนชาต  เปิดเผยว่า ธนาคารธนชาต และธนาคารนครหลวงไทย ได้ร่วมกันพัฒนาผลิตภัณฑ์ด้านเงินฝาก และการลงทุน    โดยได้ออก ผลิตภัณฑ์ 2 ประเภท ทั้งเงินฝากประจำพิเศษ 5 เดือน และตั๋วแลกเงินพิเศษ 5 เดือน ซึ่งจะเหมาะกับผู้ฝากเงินและนักลงทุนในปัจจุบันที่ต้องการพักเงินไว้สำหรับรอดูทิศทางดอกเบี้ยที่อยู่ในช่วงขาขึ้น เนื่องจากระยะเวลาการฝากไม่นานมาก  
โดย เงินฝากประจำพิเศษ 5 เดือน ธนาคารฯเสนอดอกให้เบี้ยสูงถึง 2% ต่อปี สำหรับทุกยอดเงินฝาก  เปิดบัญชีขั้นต่ำเพียง 10,000 บาท และจะจ่ายดอกเบี้ยให้ทุกเดือน  โดยจ่ายตั้งแต่เดือนแรกที่เปิดบัญชี และจ่ายให้ทุกเดือนจนครบกำหนด กรณีฝากตั้งแต่ 3 เดือนขึ้นไป แต่ไม่ครบกำหนด  จะได้รับดอกเบี้ยตามระยะเวลาที่ฝากไว้จริง ในอัตราดอกเบี้ย 0.5% ต่อปี 
สำหรับ ตั๋วแลกเงินพิเศษ 5 เดือน จะ ให้ดอกเบี้ยสูงถึง 2.1 % ต่อปี  ลงทุนขั้นต่ำเพียง 100,000 บาท 
และจ่ายดอกเบี้ยตั้งแต่เดือนแรกที่ลงทุน โดยจะจ่ายให้ทุกเดือนจนครบกำหนด  กรณีไถ่ถอนก่อน 2 เดือน จะไม่ได้รับดอกเบี้ย กรณีลงทุนฝากตั้งแต่ 2 เดือนขึ้นไป แต่ไม่ครบกำหนด  จะได้รับดอกเบี้ยตามระยะเวลาที่ฝากไว้จริง ในอัตราดอกเบี้ย 0.5% ต่อปี 
ทั้งนี้ ผลิตภัณฑ์ ทั้ง 2 ประเภท  สามารถเปิดบัญชีได้ตั้งแต่วันนี้ที่ธนาคารธนชาต หรือ ธนาคารนครหลวงไทยทุกสาขาทั่วประเทศ